
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	11 martie 2015

	Nr.
	4c-7/145


R A P O R T

asupra proiectului de Lege pentru completarea art. 84 din Legea nr. 204/2006 privind pensiile facultative şi a art. 23 alin. (1) din Legea nr. 411/2004 privind fondurile de pensii administrate privat

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. PLx 123/2015 din 2 martie 2015, cu dezbaterea pe fond, în procedură obişnuită, a proiectului de Lege pentru completarea art. 84 din Legea nr. 204/2006 privind pensiile facultative şi a art. 23 alin. (1) din Legea nr. 411/2004 privind fondurile de pensii administrate privat.
La întocmirea prezentului raport, Comisia a avut în vedere avizul favorabil al Consiliului Legislativ (nr.52/15.01.2015).
Proiectul de lege are ca obiect de reglementare completarea art.84 din Legea nr. 204/2006 cu o nouă literă, lit.f), potrivit căreia investirea activelor fondurilor de pensii facultative de către administratorii acestora nu trebuie să fie bazată în mod exclusiv şi mecanic pe ratinguri de credit emise de agenţiile de rating. Implementarea acestor soluţii legislative asigură transpunerea prevederilor art.1 din Directiva 2013/14/UE şi au în vedere natura, amploarea şi complexitatea activităţilor entităţilor autorizate şi reglementate în domeniul pensiilor facultative. 

De asemenea, implementarea principiului general al evitării încrederii excesive în ratingurile de credit pentru Pilonul II este o măsură prudenţială si nu o obligaţie de transpunere a cadrului european. Prin urmare, este utilă o abordare legislativă şi la nivelul Legii nr. 411/2004, astfel încât investirea activelor fondurilor de pensii administrate privat de către administratorii acestora să nu fie bazată în mod exclusiv pe ratinguri de credit emise de agenţiile de rating. Aşadar, completarea art.23 din Legea nr. 411/2004 vizează siguranţa investirii activelor fondurilor de pensii administrate privat, fără a fi o obligaţie de transpunere a unui act normativ european.

Comisia propune Plenului Camerei Deputaţilor adoptarea proiectului de lege cu amendamente. 

Proiectul de lege face parte din categoria legilor organice, conform prevederilor art.73 alin.(3)  din Constituţia României, republicată.


La dezbaterile care au avut loc în şedinţa comisiei din 10 martie 2015 au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:
· d-na Ileana Ciutan – preşedintele Casei Naţionale de Pensii Publice
· d-na Adina Dragomir – director, Autoritatea de Supraveghere Financiară.
La lucrările comisiei şi-au înregistrat prezenţa 23 deputaţi, din totalul de 24 membri ai comisiei.

Raportul comisiei a fost adoptat cu majoritate de voturi (o abţinere).

Proiectul de lege a fost adoptat de Senat în şedinţa din 25 februarie 2015.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare. 


În urma finalizării dezbaterilor, Comisia propune Plenului Camerei Deputaţilor adoptarea proiectului de lege cu amendamente, redate în anexa care face parte integrantă din prezentul raport. 



PREŞEDINTE,





SECRETAR,



Adrian Solomon





Daniel Iane
Întocmit,

Consilier parlamentar Lidia Vlădescu

Anexa
Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text 
act normativ de bază
	Text 
adoptat de Senat
	Text propus de Comisie

(autorul amendamentului)
	Motivare

amendamente

	1. 
	__
	Titlul legii

Lege pentru completarea art.84 din Legea nr.204/2006 privind pensiile facultative şi a art.23 alin.(1) din Legea nr.411/2004 privind fondurile de pensii administrate privat

	Nemodificat 
	

	2. 
	__
	Art.I. – La articolul 84 din Legea nr.204/2006 privind pensiile facultative, publicată în Monitorul Oficial al României, Partea I, nr.470 din 31 mai 2006, cu modificările şi completările ulterioare, după litera e) se introduce o nouă literă, lit.f), cu următorul cuprins:


	Nemodificat 
	

	3. 
	Art.84. - Comisia verifică îndeplinirea obligaţiei administratorilor de investire prudenţială a activelor fondurilor de pensii facultative, cu respectarea, în principal, a următoarelor reguli:

...
	„f) investirea activelor fondurilor de pensii facultative de către administratorii acestora nu trebuie să fie bazată în mod exclusiv şi mecanic pe ratinguri de credit emise de agenţiile de rating.”


	 „f) investirea activelor fondurilor de pensii facultative de către administratorii acestora nu trebuie să fie bazată în mod exclusiv şi mecanic pe ratinguri de credit emise de agenţiile de rating de credit.”
Autori: membrii comisiei

	Pentru corelarea denumirii cu cea dată de Regulamentul (CE) nr. 1060/2009 al Parlamentului European şi al Consiliului din 16 septembrie 2009 privind agenţiile de rating de credite.

	4. 
	__
	Art.II. – La articolul 23 alin.(1) din Legea nr.411/2004 privind fondurile de pensii administrate privat, republicată în Monitorul Oficial al României, Partea I, nr.482 din 18 iulie 2007, cu modificările şi completările ulterioare, după litera e) se introduce o nouă literă, lit.f), cu următorul cuprins:

	Nemodificat 
	

	5. 
	
	„f) investirea activelor fondurilor de pensii administrate privat de către administratorii acestora nu trebuie să fie bazată în mod exclusiv pe ratinguri de credit emise de agenţiile de rating.”


	„f) investirea activelor fondurilor de pensii administrate privat de către administratorii acestora nu trebuie să fie bazată în mod exclusiv pe ratinguri de credit emise de agenţiile de rating de credit.”

Autori: membrii comisiei


	Pentru corelarea denumirii cu cea dată de Regulamentul (CE) nr. 1060/2009 al Parlamentului European şi al Consiliului din 16 septembrie 2009 privind agenţiile de rating de credite.

	6. 
	__
	Prezenta lege transpune prevederile art.1 din Directiva 2013/14/UE de modificare a Directivei 2003/41/CE privind activităţile şi supravegherea instituţiilor pentru furnizarea de pensii ocupaţionale, a Directivei 2009/65/CE de coordonare a actelor cu putere de lege şi a actelor administrative privind organismele de plasament colectiv în valori mobiliare (OPCVM) şi a Directivei 2011/61/UE privind administratorii fondurilor de investiţii alternative în ceea ce priveşte încrederea excesivă acordată ratingurilor de credit, publicată în Jurnalul Oficial al Uniunii Europene, seria L, nr.145 din 31 mai 2013.
	Prezenta lege transpune prevederile art.1 din Directiva 2013/14/UE de modificare a Directivei 2003/41/CE privind activităţile şi supravegherea instituţiilor pentru furnizarea de pensii ocupaţionale, a Directivei 2009/65/CE de coordonare a actelor cu putere de lege şi a actelor administrative privind organismele de plasament colectiv în valori mobiliare (OPCVM) şi a Directivei 2011/61/UE privind administratorii fondurilor de investiţii alternative în ceea ce priveşte încrederea excesivă acordată ratingurilor de credit, publicată în Jurnalul Oficial al Uniunii Europene (JOUE), seria L, nr.145 din 31 mai 2013

Autori: membrii comisiei

	Pentru respectarea normelor de tehnică legislativă.

